Custody of Infants Act 1839
1839ರ ಶಿಶುಗಳ ಅಭಿರಕ್ಷೆ ಕಾಯಿದೆಯು ಯುನೈಟೆಡ್ ಕಿಂಗ್ಡಂನ ಸಂಸತ್ತಿನ ಒಂದು ಕಾಯಿದೆಯಾಗಿತ್ತು. ಈ ಮಸೂದೆಯು ಕ್ಯಾರೋಲಿನ್ ನಾರ್ಟನ್ ಅವರ ಸುಧಾರಣಾವಾದಿ ಅಭಿಪ್ರಾಯಗಳಿಂದ ಬಹಳವಾಗಿ ಪ್ರಭಾವಿತವಾಗಿತ್ತು. ನಾರ್ಟನ್ ತನ್ನ ಪತಿಯೊಂದಿಗೆ ವಿಫಲವಾದ ಮದುವೆಯನ್ನು ಹೊಂದಿದ್ದಳು. ತಮ್ಮ ಮಕ್ಕಳ ಪಾಲನೆ ಮಾಡುವ ತಾಯಂದಿರ ನೈಸರ್ಗಿಕ ಹಕ್ಕುಗಾಗಿ ವಾದಿಸುವ ಅವರ ಕರಪತ್ರಗಳು ಸಂಸತ್ ಸದಸ್ಯರಲ್ಲಿ ಹೆಚ್ಚಿನ ಸಹಾನುಭೂತಿಯನ್ನು ಗಳಿಸಿದವು. ಮಕ್ಕಳ ಪಾಲನೆ ಪ್ರದೇಶದಲ್ಲಿ ಸುಧಾರಣೆಯ ಅಗತ್ಯವು 1839ಕ್ಕಿಂತ ಮೊದಲೇ ಸಂಸತ್ತಿನ ಕ್ರಮಗಳ ವಿಷಯವಾಗಿತ್ತು. ಆದಾಗ್ಯೂ, ನಾರ್ಟನ್ ಅವರ ತೀವ್ರ ಪ್ರಚಾರದಿಂದಾಗಿ, ಸಂಸತ್ತು ಶಿಶುಗಳ ಅಭಿರಕ್ಷೆ ಕಾಯ್ದೆ 1839 ಅನ್ನು ಅಂಗೀಕರಿಸಿತು ಮತ್ತು ಅಲ್ಲಿ ಅವರ ಅನೇಕ ಸುಧಾರಣಾವಾದಿ ವಿಚಾರಗಳನ್ನು ಸೇರಿಸಿತು. ಇದು ವಿಚ್ಛೇದನದ ನಂತರ ಮಕ್ಕಳ ಪಾಲನೆ ನೀಡುವ ವಿಧಾನವನ್ನು ನಾಟಕೀಯವಾಗಿ ಬದಲಾಯಿಸಿತು. ಈ ಹಿಂದೆ ಬಹುಪಾಲು ಪ್ರಕರಣಗಳಲ್ಲಿ ಮಗುವಿನ ಪಾಲನೆ ಹಕ್ಕನ್ನು ತಂದೆಗೆ ನೀಡಲಾಗಿದ್ದರೆ, 1839ರ ಶಿಶುಗಳ ಪಾಲನೆ ಕಾಯ್ದೆಯು ಏಳು ವರ್ಷದೊಳಗಿನ ತನ್ನ ಮಕ್ಕಳ ಪಾಲನೆಗಾಗಿ ಮತ್ತು ಹಿರಿಯ ಮಕ್ಕಳ ಪ್ರವೇಶಕ್ಕಾಗಿ ನ್ಯಾಯಾಲಯಗಳಲ್ಲಿ ಅರ್ಜಿ ಸಲ್ಲಿಸಲು ತಾಯಿಗೆ ಅನುಮತಿ ನೀಡಿತು. ಇದು ಟೆಂಡರ್ ಇಯರ್ಸ್ ಸಿದ್ಧಾಂತ ಎಂದು ಕರೆಯಲಾಗುವ ಮಕ್ಕಳ ಪಾಲನೆ ಕ್ಷೇತ್ರದಲ್ಲಿ ಹೊಸ ಸಿದ್ಧಾಂತದ ಆರಂಭಿಕ ಹಂತವಾಗಿತ್ತು. 1839ರ ಕಾಯಿದೆಯನ್ನು ರದ್ದುಪಡಿಸಲಾಯಿತು ಮತ್ತು ಅದರ ಬದಲಿಗೆ ಶಿಶುಗಳ ಅಭಿರಕ್ಷೆ ಕಾಯಿದೆ 1873ನ್ನು ಜಾರಿಗೆ ತರಲಾಯಿತು. ಉಲ್ಲೇಖಗಳು ಬಾಹ್ಯ ಕೊಂಡಿಗಳು http://www.parliament.uk/about/living-heritage/transformingsociety/private-lives/relationships/overview/custodyrights http://www.spartacus-educational.com/Wcustody39.htm ಯುನೈಟೆಡ್ ಕಿಂಗ್ಡಮ್ ಸಂಸತ್ತಿನ ಕಾಯಿದೆಗಳು 1839 ಯುನೈಟೆಡ್ ಕಿಂಗ್ಡಮ್ನಲ್ಲಿ ಕೌಟುಂಬಿಕ ಕಾನೂನು